اسلونی

اسلونی یا اسلوونی (اسلونیایی جه: Slovenija) اتا کشور مرکزی اروپای ِجنوب دله هسته. ونه نیشتنگا (=پایتخت) و گتترین شهر نوم لیوبلیانا هسته. پول ِیکا اسلونی دله یورو و رسمی زوون اسلونیایی هسته. اسلونی اروپای اتحادیه  و ناتو دله عضو هسته.

این کشور ِگـَتی (=مساحت) ۲۰،۲۷۳ کیلومتر مربع هسته. این کشور ایتالیا، اتریش، کرواسی و مجارستون جه سامون دانّه. اسلونی اتا پارلمونی جمهوری هسته و ونه اقتصاد و اجتماعی وضعیت خاره. ۶۱ درصد اسلونی دله مسیحی هستنه.

این کشور تا سال ۱۹۹۱ میلادی یوگوسلاوی ِدله دَیّه و بعداً مستقل بیّه. اسلونی یوگوسلاوی ِشمالی‌ترین بخش بی‌یه و سال ۱۹۹۱ زمونی که صربستون جه درگیر بَیینه شه استقلال ره اعلان هاکرده. 

 منابع 

 Slovenia.si. Your gateway to information on Slovenia.
 Government of the Republic of Slovenia

 کوه ها در اسلوونی
 [Wikipedia contributors, «Slovenia,» Wikipedia, The Free Encyclopedia - http://en.wikipedia.org/w/index.php?]
 Stanić, Stane, Slovenia (London, Flint River Press, 1994).


رج:اروپا کشورون
رج:اروپا اتحادیه
رج:اسلاوی کشورون
رج:ناتو
رج:یوگوسلاوی